gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3886, del 27-11-2000 (2000/9454)

Informació pública de l'estudi de detall a la parcel·la 101 de Mas Camarena.
----------------------------------------------------------------------------

### Dades del document

Número de DOGV
:   3886

Data del DOGV
:   27-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9454


Organisme emissor
:   Ajuntament de Bétera

Tipus de document
:   Anunci

Informació pública de l'estudi de detall a la parcel·la 101 de Mas Camarena. [2000/A9454]
  
El Ple de l'Ajuntament, en la sessió ordinària del dia 6 de novembre de 2000, va adoptar un acord sobre informació pública de l'estudi de detall a la parcel·la 101 de Mas Camarena, tramitat a instància de la senyora Cristina Pons Ibraín, cosa que es fa pública durant un termini de 20 dies, a fi que les persones interessades puguen presentar-hi al·legacions, de conformitat amb el que estableix l'article 52.1.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3704, del 08-03-2000 (2000/1699)

Informació pública del projecte d'urbanització de la ronda sud.
---------------------------------------------------------------

### Dades del document

Número de DOGV
:   3704

Data del DOGV
:   08-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1699


Organisme emissor
:   Ajuntament d'Alginet

Tipus de document
:   Anunci

Informació pública del projecte d'urbanització de la ronda sud. [2000/Q1699]
  
Mitjançant la Resolució d'Alcaldia número 44/2000, de 14 de febrer, i de conformitat amb el que s'estableix en els articles 34, 53 i la remissió a l'article 46 de la Llei 6/1994, de 15 de novembre, Reguladora de l'Activitat Urbanística, s'ha resolt sotmetre a informació pública, pel termini de 20 dies, comptadors des de l'endemà de la publicació d'aquest edicte en Diari Oficial de la Generalitat Valenciana, el projecte d'urbanització de la ronda sud, elaborat d'ofici per l'ajuntament.
  
Durant el període esmentat, qualsevol persona interessada podrà consultar l'expedient a l'Oficina Tècnica d'aquest ajuntament i formular les al·legacions que estime oportunes.
Diari Oficial de la Generalitat Valenciana


Sumari del DOGV 3825, del 30-08-2000 (2000/7087)

Correcció d'errades de la informació pública de la proposta de programa d'actuació integrada per al desenvolupament del sector del sòl urbanitzable denominat PP-23 Gasparot 2.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3825

Data del DOGV
:   30-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7087


Organisme emissor
:   Ajuntament de la Vila Joiosa

Tipus de document
:   Correcció d'errades

Correcció d'errades de la informació pública de la proposta de programa d'actuació integrada per al desenvolupament del sector del sòl urbanitzable denominat PP-23 Gasparot 2. [2000/7087]
  
En el DOGV número 3.820, de 23 d'agost de 2000, s'ha publicat, per part de l'Ajuntament de la Vila Joiosa, la informació pública de la proposta de programa d'actuació integrada per al desenvolupament del sector del sòl urbanitzable denominat PP-23 Gasparot 2, en la qual s'ha observada una errada en el sumari, que tot seguit es corregeix.
  
On diu: «Informació pública de la proposta de programa d'actuació integrada per al desenvolupament del sector del sòl urbanitzable denominat PP-25 Gasparot 2».
Diari Oficial de la Generalitat Valenciana


Sumari del DOGV 3675, del 27-01-2000 (2000/312)

Notificació per compareixença.
------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/312


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació per compareixença. [2000/A312]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, segons la redacció donada per l'article 28.1 de la Llei 66/1997, de 30 de desembre, i vist que s'ha intentat la notificació a les persones interessades en dues ocasions sense que haja sigut possible efectuar-la, per causes no imputables a l'administració tributària, es fa públic, mitjançant aquest anunci, que estan pendents de notificar els actes corresponents a les persones interessades i procediments que es detallen a continuació:
  
En virtut de l'anterior, dispose que els subjectes passius, obligats tributaris indicats anteriorment, o els seus representants degudament acreditats, hauran de comparéixer en el termini de 10 dies, comptadors des de l'endemà de la publicació d'aquesta resolució en el Diari Oficial de la Generalitat Valenciana, de dilluns a divendres, en horari de 09.00 a 14.00 hores, a la seu de l'administració corresponent al seu domicili fiscal, a fi d'efectuar la notificació de l'esmentat acte.
  
Així mateix, s'adverteix a les persones interessades que, si no compareixen en l'esmentat termini, la notificació s'entendrà efectuada, a tots els efectes legals des de l'endemà del venciment del termini assenyalat per a comparéixer.
  
València, 22 de novembre de 1999.- El cap de la Dependència de Recaptació: José Vicente Navarro Alcázar.
Diari Oficial de la Generalitat Valenciana


Sumari del DOGV 3713, del 21-03-2000 (2000/1692)

Expedient número SU-22/1999. Adjudicació del retimbrat i revisió de 8 ampolles de 67 litres buides, retimbrat i revisió de 37 ampolles de 67 litres plenes, 544 kg de gas halon 1301 i 10 fulminants pyromeca.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3713

Data del DOGV
:   21-03-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/1692


Organisme emissor
:   Universitat de València

Tipus de document
:   Anunci

Expedient número SU-22/1999. Adjudicació del retimbrat i revisió de 8 ampolles de 67 litres buides, retimbrat i revisió de 37 ampolles de 67 litres plenes, 544 kg de gas halon 1301 i 10 fulminants pyromeca. [2000/X1692]
  
1. Entitat adjudicatària
  
a) Organisme: Universitat de València
  
b) Dependència que tramita l'expedient: Servei d'inversions.
  
c) Número d'expedient: SU-22/1999.
  
2. Objecte del contracte
  
a) Tipus de contracte: subministrament.
  
b) Descripció de l'objecte: retimbrat i revisió de 8 ampolles de 67 litres buides, retimbrat i revisió de 37 ampolles de 67 litres plenes, 544 kg de gas halon 1301 i 10 fulminants pyromeca.
  
d) Diari oficial i data de publicació de l'anunci de licitació: DOGV núm. 3.509, de 3.06.1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 8.492.864 PTA.
  
5. Adjudicació.
  
a) Data: 15.2.2000.
  
b) Contractista: Soler Prevención y Seguridad, SA.
  
c) Nacionalitat: espanyola
  
d) Import de l'adjudicació: 5.587.604 PTA.
  
València, 16 de febrer de 2000.- El gerent: Joan Oltra i Vidal.
Diari Oficial de la Generalitat Valenciana


Sumari del DOGV 3795, del 18-07-2000 (2000/5873)

RESOLUCIÓ de 10 de juliol de 2000, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau mitjà de coneixements de valencià i de les proves de capacitació tècnica: llenguatge administratiu i correcció de textos.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3795

Data del DOGV
:   18-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5873


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 10 de juliol de 2000, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova de grau mitjà de coneixements de valencià i de les proves de capacitació tècnica: llenguatge administratiu i correcció de textos. [2000/M5873]
  
Per la Resolució de 15 de març de 2000, del conseller de Cultura, Educació i Ciència, van ser convocades les proves per a l'obtenció de certificats administratius de coneixements de valencià (Diari Oficial de la Generalitat Valenciana número 3.712, de 20 de març de 2000). En l'apartat catorze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Per la Resolució de 24 de maig de 2000, del president de la Junta Qualificadora de Coneixements de Valencià, es van incrementar els torns d'examen i les comissions examinadores en determinats nivells i localitats (Diari Oficial de la Generalitat Valenciana número 3.760, de 30 de maig de 2000). Una vegada avaluades les proves del primer període d'exàmens corresponents al certificat de grau mitjà de coneixements de valencià i dels certificats de capacitació tècnica: llenguatge administratiu i correcció de textos, resolc:
  
Primer
  
Fer pública la llista d'aspirants, amb la qualificació provisional d'apte o de no apte, de les proves per a l'obtenció dels certificats següents:
  
- Certificat de grau mitjà de coneixements de valencià.
  
- Certificat de capacitació tècnica, llenguatge administratiu.
  
- Certificat de capacitació tècnica, correcció de textos.
  
Les llistes es troben exposades en els taulers d'anuncis de la Conselleria de Cultura i Educació i de les direccions territorials de Cultura i Educació.
  
Segon
  
Contra la decisió de les comissions examinadores es podrà interposar reclamació davant el president de la Junta Qualificadora de Coneixements de Valencià en el termini de 15 dies hàbils comptadors des de l'endemà de la publicació de la present resolució en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3886, del 27-11-2000 (2000/9440)

Informació pública de la proposta d'escut heràldic municipal.
-------------------------------------------------------------

### Dades del document

Número de DOGV
:   3886

Data del DOGV
:   27-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9440


Organisme emissor
:   Ajuntament del Poble Nou de Benitatxell

Tipus de document
:   Anunci

Informació pública de la proposta d'escut heràldic municipal. [2000/M9440]
  
Aprovada en el ple del dia 26 d'octubre de 2000 la proposta d'escut heràldic municipal, s'exposa l'expedient d'informació pública pel termini d'un mes, mitjançant anuncis al tauler d'edictes de l'entitat local i en el Diari Oficial de la Generalitat Valenciana, a efectes que es puga examinar i es puguen presentar al·legacions, si s'estima convenient, segons determina l'article 14.1 del Decret 116/1994, de 21 de juny, del Govern Valencià.
Diari Oficial de la Generalitat Valenciana


Sumari del DOGV 3883, del 22-11-2000 (2000/8804)

Notificació als interessats de la resolució d'expedient administratiu de resolució de contracte en compravenda per no ocupar els habitatges pels seus titulars com a domicili habitual i permanent (Expedient: A-RACNU-0011/1999).
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3883

Data del DOGV
:   22-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8804


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la resolució d'expedient administratiu de resolució de contracte en compravenda per no ocupar els habitatges pels seus titulars com a domicili habitual i permanent (Expedient: A-RACNU-0011/1999). [2000/M8804]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica als interessats que s'indiquen, la resolució administrativa de contracte en compravenda per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, al carrer de Girona, número 4, segon, d'Alacant, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, d'un mes.
  
Expedient: A-RACNU-0011/1999
  
Adjudicatària: Josefa Bravo Herrero
  
Codi de l'habitatge: 03/0843/0035
  
Adreça: carrer d'Uruguay, número 23, 2º C
  
Població: Sax
  
Província: Alacant
  
Règim de cessió: compravenda
  
Data de la resolució: 6 de juliol de 2000
Diari Oficial de la Generalitat Valenciana


Sumari del DOGV 3741, del 03-05-2000 (2000/2631)

Informació pública d'anul·lacions d'autoritzacions i inscripcions en el Registre General Sanitari d'Aliments.
-------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2631


Organisme emissor
:   Conselleria de Sanitat

Tipus de document
:   Anunci

Informació pública d'anul·lacions d'autoritzacions i inscripcions en el Registre General Sanitari d'Aliments. [2000/A2631]
  
Com que no ha sigut possible notificar de manera personal i directa a les persones interessades les resolucions que tot seguit s'allisten sobre anul·lacions d'autoritzacions i inscripcions en el Registre General Sanitari d'Aliments, segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar ara les resolucions esmentades.
  
València, 28 de febrer de 2000.- El director general per a la Salut Pública: Francisco J. Bueno Cañigral.
  
«Vistos els expedients d'autorització i inscripció en el Registre General Sanitari d'Aliments de les indústries que tot seguit s'allisten, després de l'informe dels serveis tècnics corresponents i d'acord amb el que disposen el Reial Decret 1.712/1991, de 29 de novembre, i la resta de les disposicions complementàries.
  
Com que aquesta Direcció General per a la Salut Pública té competència segons el Decret 37/1994, de 21 de febrer, del Consell de la Generalitat Valenciana, i a l'empara del que disposen els articles 14 del Reial Decret 278/1980, de 25 de gener, i 34.1.5 de l'Estatut d'Autonomia, resolc:
  
Anul·lar les autoritzacions de funcionament i inscripció en el Registre General Sanitari d'Aliments esmentades, pels motius que s'especifiquen.
  
Contra aquest acte podrà interposar-se un recurs ordinari davant el conseller de Sanitat en el termini d'un mes.
Diari Oficial de la Generalitat Valenciana


Sumari del DOGV 3811, del 09-08-2000 (2000/6633)

Informació pública de l'aprovació definitiva de la modificació de l'estudi de detall de la parcel·la 2.3 C de Gran Alacant.
---------------------------------------------------------------------------------------------------------------------------

### Dades del document

Número de DOGV
:   3811

Data del DOGV
:   09-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6633


Organisme emissor
:   Ajuntament de Santa Pola

Tipus de document
:   Anunci

Informació pública de l'aprovació definitiva de la modificació de l'estudi de detall de la parcel·la 2.3 C de Gran Alacant. [2000/S6633]
  
El Ple d'aquest Ajuntament, en sessió extraordinària celebrada el dia 7 de juliol de 2000, va acordar aprovar definitivament la modificació de l'estudi de detall de la parcel·la 2.3. C de Gran Alacant, d'acord amb el projecte redactat per l'arquitecte J. Miguel Díez Navarro, a instàncies de Promociones Don Sento, SL.
  
Aquest estudi de detall serà executiu una vegada siga publicada la seua aprovació definitiva en el Diari Oficial de la Generalitat Valenciana i en el Butlletí Oficial de la Província d'Alacant.
  
Es publica perquè se'n prenga coneixement, d'acord amb el que estableix l'article 52.1.2 i 59 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística, 124 del Text Refós de la Llei del Sòl i Ordenació Urbana, aprovat per Reial Decret Legislatiu 1/1192, de 26 de juny i 140 del Reglament de Planejament Urbanístic, i es fa saber que contra l'esmentat acte cal interposar en via administrativa i amb caràcter potestatiu, recurs de reposició en el termini d'un mes. I contenciós administratiu davant la sala corresponent del Tribunal Superior de Justícia de la Comunitat Valenciana, en el termini de dos meses des la notificació de l'acte, o de la resolució expressa de reposició si hi haguera, i en el termini de sis meses des de la seua desestimació pressumpta pel transcurs d'un mes sense haver recaigut cap resolució.
Diari Oficial de la Generalitat Valenciana


Sumari del DOGV 3767, del 08-06-2000 (2000/4708)

DECRET 85/2000, de 6 de juny, del Govern Valencià, pel qual acorda el cessament del director general de Foment de l'Ocupació, el senyor Joaquín Martínez Gómez.
---------------------------------------------------------------------------------------------------------------------------------------------------------------

### Dades del document

Número de DOGV
:   3767

Data del DOGV
:   08-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/4708


Data del document
:   06-06-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Conselleria Economia, Hisenda i Ocupació

DECRET 85/2000, de 6 de juny, del Govern Valencià, pel qual acorda el cessament del director general de Foment de l'Ocupació, el senyor Joaquín Martínez Gómez. [2000/F4708]
  
En virtut del que estableixen els articles 21.a), 35.b) i 40 de la Llei de la Generalitat Valenciana 5/1983, de 30 de desembre, i a proposta del conseller d'Economia, Hisenda i Ocupació, el Govern Valencià, en la reunió del dia 6 de juny de 2000, acorda el cessament del senyor Joaquín Martínez Gómez com a director general de Foment de l'Ocupació, i se li agraeixen els serveis prestats.
  
València, 6 de juny de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET
Diari Oficial de la Generalitat Valenciana


Sumari del DOGV 3803, del 28-07-2000 (2000/5785)

Informació pública de l'anunci de la modificació d'estatuts de l'organització empresarial denominada Federación Valenciana de Cunicultores (FECUVA).
----------------------------------------------------------------------------------------------------------------------------------------------------

### Dades del document

Número de DOGV
:   3803

Data del DOGV
:   28-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5785


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de l'anunci de la modificació d'estatuts de l'organització empresarial denominada Federación Valenciana de Cunicultores (FECUVA). [2000/S5785]
  
En compliment del que indica la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut depositat en aquesta oficina pública, adscrita a la Direcció General de Treball i Seguretat Laboral, el certificat referent a l'acord adoptat en l'assemblea general extraordinària realitzada el dia 30 de novembre de 1999, de modificació estatutària de l'organització empresarial denominada Federación Valenciana de Cunicultores (FECUVA), que consisteix a fer una nova redacció dels articles 7, 11, 17, 20, 23, 26 i 27.
  
Se'n depositen els estatuts socials, sent les persones que signen l'acta de modificació el senyor R. Argente Argente i el senyor J.A. Montoliu Calatayud.
Diari Oficial de la Generalitat Valenciana


Sumari del DOGV 3776, del 21-06-2000 (2000/5147)

Informació pública de la modificació puntual número 15 del Pla General d'Ordenació Urbana vigent.
-------------------------------------------------------------------------------------------------

### Dades del document

Número de DOGV
:   3776

Data del DOGV
:   21-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5147


Organisme emissor
:   Ajuntament d'Alacant

Tipus de document
:   Anunci

Informació pública de la modificació puntual número 15 del Pla General d'Ordenació Urbana vigent. [2000/Q5147]
  
El Ple de l'Ajuntament, en la sessió del dia 16 de maig de 2000, va acordar sotmetre a informació pública, pel termini d'un mes, les modificacions puntuals del vigent Pla General d'Ordenació Urbana que es diuen tot seguit.
  
a) Modificacions relatives a l'ordenació del sòl urbà:
  
- Modificació de la qualificació d'una parcel·la d'equipament docent (E/D) a infraestructures del transport (T/E).
  
- Modificació de la qualificació d'una parcel·la d'habitatge familiar (VU) a equipament religiós (E/R).
  
- Modificació de la delimitació de la qualificació de la parcel·la de serveis urbans (S/U) corresponent als dipòsits d'aigua.
  
- Creació d'una nova rotonda a l'accés a l'autopista A-7 a Vilafranquesa.
  
- Alineacions de la via parc corresponents al tram D.
  
- Supressió d'alguns viaris al polígon industrial de Las Atalayas.
  
- Alineació de la rotonda corresponent al PAU/2 i a la zona especial Y.
  
- Alineació a la zona de segona residència del Rambutjar.
  
b) Modificacions relatives a les normes urbanístiques:
  
- Possibilitar la instal·lació d'antenes per a la telefonia mòbil (article 78).
  
- Impedir la possibilitat de deixar parcel·la inedificable a la zona de segona residència (article 166).
  
Cosa que es publica perquè se'n prenga coneixement, d'acord amb el que s'estableix en els articles 38 i concordants de la Llei 6/1994, de la Generalitat Valenciana, Reguladora de l'Activitat Urbanística, i es fa públic que durant el termini esmentat d'un mes, que es comptarà des de la data de la publicació d'aquest edicte en el Diari Oficial de la Generalitat Valenciana, es podrà examinar l'expedient al Servei d'Urbanisme i Medi Ambient (carrer de Jordi Juan, 1, planta 3a), de les 10.00 a 14.00 hores, i també formular les al·legacions oportunes.
  
L'acord d'exposició pública determinarà la suspensió de llicències de parcel·lació, edificació i demolició en aquelles zones per a les quals el contingut d'aquestes modificacions supose variació del règim urbanístic vigent. Aquesta suspensió durarà fins a l'aprovació definitiva d'aquest expedient i, com a màxim, dos anys des de la publicació en el Diari Oficial de la Generalitat Valenciana.